kardosdrur/scandi-wiki huggingface dataset:
Bøl (Slesvig)

Bøl (dansk) eller Boel (tysk) er en landsby og kommune beliggende cirka 20 kilometer nordøst for Slesvig by i Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sønder Brarup kommunefællesskab (Amt Süderbrarup). Bøl er sogneby i Bøl Sogn. Sognet lå i Strukstrup Herred (Gottorp Amt, Sønderjylland), da området tilhørte Danmark.

Geografi 
Kommunen er beliggende i et let kuperet morænelandskab nord for Sli-fjorden i landskabet Angel. Arealanvendelsen i området er overvejende landbrug med flere landbrugsbedrifter og spredt bebyggelse. Landsbyens vestlige del kaldes også for Nyby (Nieby). I Oksbækkens dal i nærheden af landsbyen ligger den 300 meter lange og 10 meter høje gletscheraflejrede sandbanke Åsen.

Den nuværende kommune blev dannet ved kommunalreformen i 1974 ved sammenlægning af Bøl og Bøl Skovby (på tysk: Böelschuby). Til kommunen hører også Bilvad (på tysk: Billwatt), Borrishaag, Bøllemose (Billmoor), Bølskovby Mølle, Bølskovbygaard, Bølnørremark (Boelnorderfeld), Bølvestermark (Boelwesterfeld), Hatskov (Hattschau), Lerbjerg (fra oldnordisk leirr og leira, Lehmberg), Møllemose (Möllmoos), Ny Bøl Skovby, Ravnholtsløk eller Ravnholtsløkke (Rabenholzlück), Stoltoft, Tisholt (Thiesholz), Tingvad (Dingswatt) og Ulvegrav (Böelulegraff).

Historie 
Bøl er første gang nævnt 1231 i Valdemars Jordebog som Bølæ. Stednavnet er afledt af boeli (oldnordisk: ból eller muligvis oldnordisk býli), som beskriver en gård, en beboet plads eller så stort et jordstykke, at det gav en fri bonde og hans familie fuldt underhold . Bøl Skovby er første gang nævnt 1145/1450.

Landsbyen var i middelalderen i kongens eje. Senere kom enkelte gårde under Flarupgaard gods. I årene 1644 og 1645 blev landsbyen angrebet og plyndret af den svenske hær. I 1808 har der været inkvarteret franske soldater. Skolesproget i byen var op til 1864 dansk. I 1871 dannedes Bøl Kommune. I årene 1887 til 1968 var der et mejeri i Bøl. Kommunen rådede i 1970 over et areal på 770 ha og havde 493 indbyggere. I 1974 blev nabokommunen Bøl Skovby indlemmet.

Byens romanske kirke er fra 1200-tallet. Kirken er bygget af mursten og tækket med skifer. På alteret står årstallet 1649. Kirken var indviet til den hellige Ursula.

Eksterne henvisninger 

 Kommunens hjemmeside

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Älvsborgsbron

Älvsborgsbron er en bro over Göta älv i havneindløbet i Göteborg i Sverige. 

Det er en 933 meter lang hængebro med en længste spændvidde på 418 meter og med seks kørebaner. Pylonerne  er 107 meter høje, og giver broen en gennemsejlingshøjde på 45 meter i omtrent 100 meters bredde. Broen blev konstrueret af Sven-Olof Asplund og blev indviet 8. november 1966 af daværende kommunikationsminister Olof Palme.

Broen byggedes i fælles entreprise af "AB Armerad Betong" og "Fried, Krupp, Rheinhausen" og kostede 40,5 millioner svenske kroner. Arbejdet med opførelsen påbegyndtes i efteråret 1963 og afsluttedes i december 1967 med fem måneders forsinkelse.

De fire pyloner, som skal optage kræfterne fra bærekablerne, vejer hver 25.000 ton. Bærekablerne er 800 meter og består af 85 delkabler. Broen tilladte sideudsving ved dens midte er 40-60 centimeter. 

Älvsborgsbron er en del af sidestrækningen E6.20 til europavej E6. og den går fra Oscarsleden ved Sandarna i syd næsten til Ivarsbergsmotet på Hisingen i nord. Under broen ligger områderne Röda sten på Göteborgssiden og Färjenäs på Hisingesiden.

Der passerer cirka 65.000 biler over Älvsborgsbron per døgn (2006).

Broen var oprindelig grå, men maledes i en mintgrøn nuance fra maj 1993. Broens 43.000 kvadratmeter stål påførtes af ni gange cirka 36.000 liter maling, og desuden maledes al beton mellem pylonerne som beskyttelse  mod karbonisation (nedbrydning). Renoveringen af broen foregik over mere end fire år.

Eksterne henvisninger 
Webkamera på toppen af Älvsborgsbron
Webkamera rettet ned mod kørebanerne

Kilder 
Händelser man minns – en krönika 1920-1969, fil dr Harald Schiller 1970
Vägen till Göteborg, Sven Schånberg/Göteborgs gatunämnd 1968

Se også 
Elfsborg

Göteborg
Broer i Sverige
Avskær

Avskær eller Ausker () var en by i Christianopel Sogn, Øster Herred, i Blekinge. 

By omtales første gang 1350 og eksisterede frem til 1600, da den sammen med Lykkeby mistede sine købstadsprivilegier til fordel for den nyanlagte fæstningsby Christianopel. 

Avskær var i middelalderen en lille by, beliggende kun seks km fra den svenske grænse. Byen var derfor ramt af flere træfninger og brande under de svensk-danske krige.

I 1451 mødtes den svenske kong Karl Knutsson (Bonde) og Danmarks konge Christian 1. i Avskær om retten til Gotland.

Under Den Nordiske Syvårskrig blev byen brændt ned af svenskerne (15. september 1563). Selvom byen blev genopbygget, var dens storhedstid ovre.

I 1598 landede Sigismund med sin flåde i Avskær for derfra at drage til Kalmar og hævde sin ret til den svenske trone. Året efter besluttede Christian 4. at anlægge en ny og bedre befæstet by kaldet Christianopel, og Avskær forsvandt fra historien.

Se også 

Elleholm
Christianopel
Lykkeby

 

Blekinges geografi
Danmarks historie
Chr. Hansen Holding

Chr. Hansen Holding A/S er en verdensomspændende virksomhed, som fremstiller fødevareingredienser. Selskabets aktier er optaget til handel på Københavns Fondsbørs.

Historie 
Virksomheden blev grundlagt som Chr. Hansens teknisk-kemiske Laboratorium A/S af Christian D.A. Hansen (25. februar 1843 – 20. juni 1916). Chr. Hansen var apoteker, fabrikant og godsejer. Virksomhedens første succeser var inden for mejeriområdet, hvor Chr. Hansen stadig har den vigtigste del af sin forretning. Nyere forretningsområder inkluderer probiotika og ingredienser til kødindustrien.

SaltLite 
I 2013 lancerede Chr. Hansen konceptet SaltLite, der er en forskningsbaseret løsning til at mindske saltindholdet i særligt cheddar. Konceptet baserer sig på resultatet af et forskningsprojekt, der siden 2009 er udviklet i samarbejde med Københavns Universitet. Efterfølgende er projektet udvidet i Chr. Hansen-regi og fortsætter i øjeblikket under navnet "Ost med et gran salt", der er et samarbejde mellem Institut for Fødevarer, Aarhus Universitet, Københavns Universitet, Institut for Fødevarevidenskab, Thise Mejeri, Arla Foods, Chr. Hansen og Norwich Research Park.

Bæredygtighed 
I 2019 blev Chr. Hansen placeret som verdens mest bæredygtige virksomhed af det canadiske magasin og analysevirksomhed, Corporate Knights. Kåringen blev foretaget på baggrund af en analyse af 7.500 virksomheder, og blev annonceret på World Economic Forum-topmødet i Davos, Schweiz. På Corporate Knights 2020 rangering, blev Chr. Hansen placeret som verdens næstmest bæredygtige virksomhed.

Novozymes opkøb 
Den 12. december 2022 blev det offentliggjort, at selskabet bliver overtaget af Novozymes gennem en fusion, hvor Novozymes driver den samlede virksomhed videre. Fusionen afventer aktionærernes godkendelse; Novo Holdings er hovedaktionær i begge selskaber, og har forinden accepteret fusionen.

Ejerskabsforhold 
Chr. Hansen er organiseret i holdingselskabet Chr. Hansen Holding A/S som har et tital ansatte. Dette holdingselskab ejer 100% af aktieselskabet Chr. Hansen A/S hvor den egentlige ingrediens-virksomhed foregår. Holdingselskabet er organiseret som et dansk aktieselskab hvor hovedaktionærerne er Novo Holdings, den amerikanske virksomhed Capital Group Companies og den nederlandske APG Asset Management. Chr. Hansen Holding A/S handles på børsen Nasdaq OMX Nordic.

Referencer

Eksterne henvisninger 
 Chr. Hansens globale hjemmeside

Fødevarevirksomheder i Danmark
Danske virksomheder etableret i 1874
OMXC25
Novo Holdings A/S
Kemivirksomheder i Danmark
Bioteknologivirksomheder i Danmark
Fødevareingrediensvirksomheder
Popeye Village

Popeye Village er en turistattraktion på Malta, i byen Mellieha. Den blev bygget i starten af 1980'erne, som kulisse til Popeye: The Movie. Men den blev aldrig den store succes.

Maltas geografi
Imerissut

Imerissut (dansk: Kronprinsens Ejland) er en øgruppe i Diskobugten på vestkysten af Grønland. 

Denne øgruppe udgør den tidligere Qeqertarsuaq Kommune sammen med øen Disko.

Kilder

Eksterne henvisninger 
Billede af et fangsthus på Imerissut

Øer i Grønland
Qaasuitsup Kommune
Brodersby (Angel)

Brodersby er en landsby beliggende nord for Slien og Mysunde i det sydlige Angel i Sydslesvig. Administrativt hører landsbyen under Brodersby-Goltoft kommune i Slesvig-Flensborg kreds i den nordtyske delstat Slesvig-Holsten. Brodersby var en selvstændig kommune indtil den blev sammanlagt med nabokommunen Goltoft den 1. marts 2018. Den forhenværende kommune bestod af bebyggelserne Bregnerød eller Bregnrød (Brekenrude), Borg/Mysunde (Burg/Missunde), Gejl (Geel), Gejlbyholt (Geelbyholz), Knøs eller Knuds Næs (Knös) og godset Rojum (på ældre dansk også Røjem og Rødum, på tysk Royum) med Rojumskov. I kirkelig henseende hører landsbyen til Brodersby Sogn. Sognet lå i Slis Herred (Gottorp Amt, Sønderjylland), da området tilhørte Danmark.

Ved Brodersby forbinder en lille kabeltrukne færge eller pram byen med Mysunde på fjordens modsatte side. Sundet mellem Brodersby og Mysunde er med 120 meters bredde fjordens smalleste sted. Lidt vest for Brodersby når Slien en bredde af godt fire kilometer (Store Bredning). Overgangsstedet ved Brodersby og Mysunde var derfor et af nøglepunkterne i de dansk-tyske krige.

Allerede omkring 1120 blev fæstningen Borg oprettet, og regnes med til Dannevirkes forsvarsvolde. Senere opstod den såkaldte Margretevold, som er opkaldt efter Margrete Sambiria.

Den tårnløse, romanske Brodersby Kirke stammer fra 1100-tallet. Kirken blev i 1800-tallet udvidet med en tilbygget klokkestabel af træ mod vest og et våbenhus mod nord. Af inventaret kan nævnes en prædikestol fra 1726, en romansk granitdøbefont fra 1100-tallet samt et sengotisk korbuekrucifiks fra 1400-tallet. På kirkegården findes en mindesten for 28 danske faldne fra kampene den 12. september 1850.

Den lille øst for landsbyen beliggende odde Knøs beskriver måske en højde, et skær i havet eller en bakke (sml. Knøsen i Vendsyssel og ved Langballe Å). Efter en anden forklaring er navnet en sammentrækning af Knuds Næs eller Knuds Ås. Stednavnet refererer dermed til Knud Lavard. Det formodes, at Knud Lavard opførte en fæstning her på stedet i 1100-tallet. Af fæstningen er der nu ingen rester tilbage. Op til omtrent 1830 var odden skovklædt, nu er der flere sommerhuse. På den Knøs modsatte odde stod tidligere et hus, som kaldtes Erikshus, måske har huset fået navn efter den myrdede kong Erik.

Ved Slien findes en lystbådehavn, en restaurant og en campingplads.

Billeder

Noter

Eksterne henvisninger 

Byer i Angel
Byer i Kreis Slesvig-Flensborg
Byer i Slesvig-Holsten
Amurzet

Amurzet (; ) er en landsby (selo) i den Jødiske autonome oblast i det den fjernøstlige del af Rusland. Den har et indbyggertal på  indbyggere.

Amurzet er beliggende ved bredden af Amur ca. 180 km vest for oblastens hovedby Birobidzjan (250 km langs veje). Den blev grundlagt i  og begyndte som et jødisk kollektivbrug. I årene mellem 1929 og 1939 var landsbyen et lokalt centrum for det jødiske samfund syd for Birobidzhan.

Referencer

Eksterne henvisning 
 Amurset på Google Maps
 Amurzet,Map, Time Zone 
 Remote Far East Village Mobilizes for Purim , The Federation of Jewish Communities of the CIS, 10. marts 2005
 'Kohelet' Drama Group Opens a Theater Festival in Birobidjan , The Federation of Jewish Communities of the CIS, 23. marts 2005

Byer i den Jødiske autonome oblast
Angeredsbron

Angeredsbron er en 47 meter høj og 930 meter lang bro udenfor Göteborg i Sverige. 

Broen går over E6, Göta älv, E45 og jernbanen mod Norge (Vänernbanen). Broen går mellem bydelene Hisings Kärra og Gårdsten i Göteborg. Angeredsbron blev indviet i 1978. Arbejdsnavnet var Agnesbergsbron,  men da den er en hovedforbindelse til bydelen Angered fik den i stedet sit nuværende navn.

Göteborg
Broer i Sverige
Sofie Rostrup

Sofie Rostrup, født Jacobsen (7. august 1857 i Sønderholm Sogn – 25. januar 1940 på Frederiksberg) var en dansk entomolog, forsker og lærer. Hun var en pionér inden for forskningen i skadelige insekter på landbrugets nytteplanter og hvordan man bekæmper dem. Hun var den første danske kvinde der tog magisterkonferens i et naturvidenskabeligt fag. Som kvindelig akademiker med mand og barn skilte hun sig ud i sin samtid.

Sofie Rostrup var først gift (1883-1890) med zoologen Hans Jacob Hansen, fra 1892 med botanikeren Ove Rostrup. Hun tog lærereksamen fra Beyers, Bohrs og Femmers Kursus. I 1884 blev hun student og i 1889 magister i naturhistorie. Hun forskede i anvendt entomologi, men fortsatte af økonomiske årsager med at undervise i naturhistorie på forskelige københavnske pigeskoler gennem 40 år. 

I 1907 oprettede De Samvirkende Danske Landboforeninger en plantepatologisk forsøgsvirksomhed med Sofie Rostrup som tilknyttet zoolog. Den blev i 1913 til Statens plantepatologiske Forsøg (SPF). I 1919 blev Sofie Rostrup udnævnt til bestyrer for den zoologiske afdeling. Sofie Rostrups forskning i skadedyr på dyrkede planter var banebrydende og af stor praktisk og økonomisk betydning. Hendes resultater fik kun langsomt opmærksomhed uden for Norden fordi de publiceredes på dansk.

Sofie Rostrup modtod 1929 Tagea Brandts Rejselegat og på sin 70 års fødselsdag 1927 Fortjenstmedaljen i guld.

Hun er begravet på Frederiksberg Ældre Kirkegård.

Videnskabelige publikationer 
 Rostrup, S. 1896. Danske Zoocecidier. Videnskabelige meddelelser fra Dansk Naturhistorisk Forening

 Rostrup, S. 1900. Vort Landbrugs Skadedyr blandt Insekter og andre lavere Dyr. Landboskrifter, udgivne med Understøttelse af det Raben-Levetzauske Fond af det Kgl. danske Landhusholdningsselskab, bd. XI. 233 s.
 2. udg. 1904. 264 s. (Landboskrifter, bd. XVI)
 3. udg. 1907. 283 s. (Dansk Landbrugs Bibliotek)
 4. udg. 1928 ved Sofie Rostrup og Mathias Thomsen.
 Die tierischen Schädlinge des Ackerbaues (oversat fra 4. udg.). Berlin, 1931.
 5. rev. udg. 400 s., ved Prosper Bovien og Mathias Thomsen

 Ferdinandsen, C., Kølpin Ravn, F. & Rostrup, S. 1921. Haveplanternes Sygdomme og deres Bekæmpelse. 7. Afdeling af "Illustreret Havebog" redigeret af Carl Mariboe.

Kilder 
 Torben Wolff, biografi i Dansk Kvindebiografisk Leksikon

Videnskabsfolk fra Danmark
Zoologer fra Danmark
Entomologer fra Danmark
Modtagere af Tagea Brandts Rejselegat
Personer i Kraks Blå Bog (afdøde)
Modtagere af Fortjenstmedaljen i guld
Lærere fra Danmark
Personer i Dansk Biografisk Leksikon
Personer i Dansk Kvindebiografisk Leksikon
Jerome (Idaho)

Jerome er en amerikansk by og administrativt centrum for det amerikanske county Jerome County i staten Idaho. I 2000 havde byen et indbyggertal på .

Ekstern henvisning 
 Jeromes hjemmeside (engelsk)

Byer i Idaho
Barsinghausen

Barsinghausen er en by i Region Hannover i Niedersachsen, Tyskland. Den ligger ca. 20 km vest for Hannover.

Geografi

Nabobyer 
Barsinghausen grænser til Wunstorf, Seelze, Gehrden, Springe og Wennigsen.

Byopdeling 
Barsinghausen opdeles i 18 distrikter:
Bantorf, Barrigsen, Barsinghausen, Eckerde, Egestorf, Göxe, Großgoltern, Nordgoltern, Groß Munzel, Hohenbostel, Holtensen, Kirchdorf, Landringhausen, Langreder, Ostermunzel, Stemmen, Wichtringhausen, Winninghausen

Historie

Befolkningsudvikling 
(Tal pr. 31. december)
 1998 – 34.743
 1999 – 34.648
 2000 – 34.497
 2001 – 34.408
 2002 – 34.370
 2003 – 34.376
 2004 – 34.253

Skooler

Grundskoler 
 Adolf-Grimme-Schule
 Wilhelm-Stedler-Schule
 Ernst-Reuter-Schule
 Astrid-Lindgren-Schule
 Albert-Schweitzer-Schule
 Grundschule Groß Munzel
 Grundschule Hohenbostel
 Grundschule Bantorf

Gymnasier 
 Hannah-Arendt-Gymnasium
 Lisa-Tetzner-Schule
 Goetheschule KGS Barsinghausen

Særlige skoler 
 Bert-Brecht-Schule
 Volkshochschule Barsinghausen

External links 
 Officiel hjemmeside 

Byer i Niedersachsen
Burgdorf (Region Hannover)

Burgdorf er en by i Region Hannover i Niedersachsen, Tyskland. Den ligger ca. 22 km nordøst for Hannover.

Venskabsby 
  Burgdorf (Schweiz)

Henvisninger
Babstovo

Babstovo (russisk: Бабстово) er er en landsby (selo) i den Jødiske autonome oblast i det den fjernøstlige del af Rusland. Den har et indbyggertal på  indbyggere. Babstovo ligger tæt ved grænsen til Kina, ca. 25 km fra floden Amur.

Referencer

Eksterne henvisning 
 Hjemmeside for byens skole, med fotogallerier 
 Babstovo på Google Maps

Byer i den Jødiske autonome oblast
Burgwedel

Burgwedel er en by i Region Hannover i Niedersachsen, Tyskland. Den ligger ca. 15 km nordøst for Hannover.

Henvisninger
Garbsen

Garbsen er en by i Region Hannover i Niedersachsen, Tyskland. Den ligger ved floden Leine, ca. 11 km nordvest for Hannover.

Bydistrikter 
Byen er opdelt i 12 distrikter:
 Altgarbsen
 Auf der Horst
 Berenbostel
 Frielingen
 Garbsen-Mitte
 Havelse
 Heitlingen
 Horst
 Meyenfeld
 Osterwald
 Schloss Ricklingen
 Stelingen

Venskabsbyer 
  Hérouville-Saint-Clair (Frankrig)
  Rødding (Danmark)
  Bassetlaw (Storbritannien)
  Farmers Branch (Texas, USA)
  Schönebeck (Elben) (Sachsen-Anhalt, Tyskland)
  Wrzesnia (Polen)

Eksterne henvisninger 
 Officiel hjemmeside
Smidovitj

Smidovitj (; ) er en bymæssig bebyggelse () i den Jødiske autonome oblast i det den fjernøstlige del af Rusland. Den har et indbyggertal på  indbyggere. Smidovitj ligger ca. 76 km øst for oblastens hovedby Birobidzjan og ca. 100 km vest for storbyen Khabarovsk.

Smidovitj er en tidlig jødiske beboelse grundlagt i 1928. Byen er navngivet efter Pjotr Smidovitj () som sammen med Mikhail Kalinin stod for oprettelsen af den Jødiske autonome oblast. Smidovitj har et jiddisch amatørteater.

Den transsibiriske jernbane køre gennem byen Smidovitj.

Referencer

Eksterne henvisning 
 Smidovitj på Google Maps

Byer i den Jødiske autonome oblast
Keflavík Airport

Keflavík Airport (islandsk: Keflavíkurflugvöllur) er Islands største lufthavn og landets eneste egentlig internationale (selvom der er enkelte afgange fra Reykjavík Lufthavn (REK) til Grønland og Færøerne). Den ligger ved byen Keflavík ca. 40 km fra hovedstaden Reykjavík. Lufthavnen betjener ca. 6,8 mio. rejsende årligt.
Lufthavnen har tre landingsbaner, hvoraf to er i brug. Lufthavnens område er på ca. 25 km².

Historie 
Oprindeligt blev lufthavnen blev bygget i 1942 som en flybase for United States Army Air Forces (den amerikanske hærs flystyrker) til at overføre jager- og bombefly til krigsskuepladsen i Europa, især jagerflyene skulle optankes. Allierede maritime patruljefly anvendte også Keflavik i Slaget om Atlanterhavet. Amerikanerne rømmede basen i 1947, men vendte tilbage i 1950'erne under navnet Naval Air Station Keflavik. bygget af det amerikanske militær under 2. verdenskrig som en erstatning for en lille britisk landingsbane ved Garður nord for Keflavík. Den bestod af to separate flyvepladser, bygget i 1942 kun 4 km fra hinanden. Patterson Field i syd åbnede i 1942 og Meeks Field i nordvest åbnede 23. marts 1943. Den blev nedlagt i 2006 og man kan fortsat se en række af de køretøjer i brug, som amerikanerne anvendte på stedet.

Basen havde et personale på ca. 1.350 US-soldater, 100 US-civile og 650 islandske civile. Dertil var der også tilknyttet soldater fra Norge, Danmark, Storbritannien og Canada. Også personalet fra det islandske brandværn var en del af Iceland Defense Force.

Luftterminalen "Leif Erikson" blev indviet  den 6. april 1987 og adskilte dermed lufthavnens civile trafik fra militærbasens.

Referencer

Eksterne henvisninger 

Lufthavne på Island
Leninskoje (Jødiske autonome oblast)

Leninskoje () er en landsby (selo) i den Jødiske autonome oblast i den fjernøstlige del af Rusland. Den har et indbyggertal på  indbyggere og ligger på grænsen til Kina.

Referencer

Eksterne henvisninger 
 Leninskoje på Google Maps

Byer i den Jødiske autonome oblast
Hemmingen (Niedersachsen)

Hemmingen er en by i Tyskland, beliggende syd for Hannover i Niedersachsen, Region Hannover. Byen fik status som by den 1. marts 1999.

Bydele 
Hemmingen består af syv bydele:
 Arnum (areal: 4,61 km²)
 Devese (3,26 km²)
 Harkenbleck (3,47 km²)
 Hemmingen-Westerfeld (5,32 km²)
 Hiddestorf (8,69 km²)
 Ohlendorf (3,56 km²)
 Wilkenburg (2,68 km²)

Historie 
Indtil 31. december 2004 hørte Hemmingen til det tidligere Regierungsbezirk Hannover, der blev ophævet som alle andre regierungsbezirke i Niedersachsen.

Politik 
Byrådet i Hemmingen består efter kommunalvalget 2006 af 26 medlemmer, hvoraf 11 er fra SPD, 8 fra CDU, 3 fra DUH (en uafhængig lokalliste), 2 fra Die Grünen, 1 fra FDP og 1 fra en borgerliste (BfH – Bürger für Hemmingen).

Medier 
I Hemmingen findes en sendestation for NDR på mellembølgebåndet (Frekvens: 828 kHz), UKW, DAB og digital-TV (DVB-T). Sendemasten er 149,5 meter høj, når antennerne medregnes.

En 108 m høj mast blev sprængt bort den 12. april 2006, da den længe havde været overflødig.

Eksterne henvisninger 

 Officiel hjemmeside for Hemmingen 
 Sendemastens data
Euroinvestor.dk

Euroinvestor.dk er et dansk online finansmedie, der leverer information og nyheder af relevans for private investorer. 

Siden 2020 har Simon Richard Nielsen været ansvarshavende chefredaktør.

Historie 
EuroInvestor startede i 1997, hvor brødrene Søren Alminde og Jens Alminde gennem selskabet Danalyzer Systems Aps lancerede portalen EuroInvestor.com (senere EuroInvestor.dk).

Indholdet var aktiekurser, valutakurser, obligationer samt andre finansielle data. Derudover var der kursgrafer, interaktivt porteføljeprogram, investeringsforum og finansnyheder.

EuroInvestor.dk blev i juni 2007 børsnoteret på Københavns Fondsbørs, og erhvervede senere samme år 51 % af boligsiden Boliga.dk og i 2008 10 % af IT-virksomheden Galbot.

I 2018 blev internetdomænerne EuroInvestor.com, EuroInvestor.dk og Valutakurser.dk solgt til Berlingske Media for 23 mio. kr. Den tilbageværende del af selskabet skiftede derefter navn til Boliga Gruppen.

Indhold 

Euroinvestor skriver om aktier, finans og markeder og udgiver desuden Millionærklubben, som er en af de mest lyttede podcast i Danmark. På sitet har man som bruger adgang til realtidskurser gratis. Brugerne kan også opsætte egen portefølje og watchlist over aktier, man ejer eller gerne vil følge.

Sitet valutakurser.dk er også en del af Euroinvestor og var et af de domæner, Berlingske Media erhvervede i 2018.

Ifølge Dansk Online Index er Euroinvestor.dk blandt de 20 største danske onlinemedier i Danmark. Euroinvestor.dk havde mere end 12 mio. sidevisninger alene i juni 2022.

Referencer

Ekstern henvisning 
 Euroinvestors hjemmeside 

Aktiemarked
Internetportaler fra Danmark